open-index/open-wikipedia-markdown huggingface dataset:
Valeria (albumi)

**Valeria** on suomalaisen yhtyeen Arpan kolmas studioalbumi, joka julkaistiin 10. maaliskuuta 2023 levymerkillä Johanna Kustannus.

## Kappaleet

## Arvostelut
* *[[Helsingin Sanomat]]*: 
* Kulttuuritoimitus: 
* *[[Soundi]]*: 

## Lähteet
Volodymyr Strelnikov

**Volodymyr (Vladimir) Strelnikov**  (s. 25. lokakuuta 1939 Odessa, Ukrainan SNT) on ukrainalainen kuvataiteilija.

Strelnikov opiskeli jonkin aikaa Odessan taidekoulussa mutta on taiteilijana etupäässä itseoppinut. Hän maalasi Odessassa seinämaalauksia ja järjesti siellä epävirallisen taiteen näyttelyitä, joissa oli hänen omiakin töitään. Hän on tehnyt muodon kokeiluja ja tutkinut hahmojen ja arkkitehtuurin suhdetta.

Strelnikov debytoi 1960 Odessan taiteilijayhdistyksen syysnäyttelyssä. Hän menetti sittemmin virallisen aseman taiteilijana eikä enää voinut vuoden 1972 jälkeen asettaa töitään julkisesti näytteille. Hän osallistui 1975 ja 1976 Moskovassa Feodosi Humenjukin, Volodymyr Makarenkon ja Vitali Sazonovin kanssa ukrainalaisten epävirallisten taiteilijoiden näyttelyyn. Hän sai 1978 luvan muuttaa Itävaltaan, ja 1979 hän asettui Müncheniin ja on pitänyt näyttelyjä Länsi-Euroopassa, Pohjois-Amerikassa ja sittemmin myös Ukrainassa. Hän hylkäsi figuratiivisen taiteen 1980-luvun lopulla ja on maalannut muodon ja värien suhdetta tutkivia ei-esittäviä maalauksia.

Strelnikovin maalauksia on useissa kokoelmissa eri maissa.

## Lähteet
Vapauden tasavalta

__NOTOC__
**Vapauden tasavalta** on suomalaisen rock-yhtye Teksti-TV 666:n toinen studioalbumi, jonka julkaisi 24. helmikuuta 2023 levy-yhtiö Svart Records.

## Kappaleet

## Arvostelut
* Kaaoszine: 
* Kulttuuritoimitus: 
* Soundi: 
* Imperiumi: 8½/10

## Lähteet
Knut Vollebæk

**Knut Vollebæk** (s. 11. helmikuuta 1946 Oslo) on norjalainen diplomaatti ja kristillisen kansanpuolueen poliitikko. Hän on toiminut Norjan ulkoministerinä 1997–2000 sekä Norjan Yhdysvaltain-suurlähettiläänä 2001–2007. Vollebæk on kotoisin Søndre Landista.
## Lähteet

## Aiheesta muualla

* ''Knut Vollebæk'' Norjan suurkäräjien verkkosivuilla
Seppo Siirala

**Seppo Martti Siirala** (s. 29. helmikuuta 1952 Helsinki) on suomalainen klassisen musiikin kitaristi ja äänitetuottaja.

Siirala on Varpu Siiralan poika. Hän opiskeli 1960–1970-lukujen vaihteessa klassista kitaransoittoa Sibelius-Akatemian ensimmäisen kitaransoiton opettaja Ivan Putilinin johdolla. Hän täydensi opintojaan New Yorkissa ja Lontoossa opettajinaan Jorge Morel ja John W. Duarte. Siirala on konsertoinut laajalti Suomessa ja muualla, kuten Australiassa. Hän kuului ensimmäisen aallon suomalaisiin ammattimaisiin kitarataiteilijoihin ja -pedagogeihin. Siiralalta on julkaistu monia levytyksiä, ja hän on ollut tekijänä klassisen kitaran nuottikirjoissa. Vuosina 1977–1991 hän opetti Sibelius-Akatemiassa. Tuottajana Siirala toimi vuodesta 1991 Ondine-levymerkillä, jonka palveluksesta hän siirtyi vapaaksi tuottajaksi vuonna 2010.

Siirala sai vuonna 2021 Tampere Guitar Festivalin Pro Guitarra -palkinnon työstään klassisen kitarakulttuurin hyväksi. Vuonna 2018 hän oli mukana perustamassa Suomen kitarakilpailua, jonka tuomariston puheenjohtaja hänestä tuli. Siirala on myös toiminut Helsingin Kitaraseuran puheenjohtajana. Hän löysi isoisänsä, lääkäri Martti Johannes Siiralan (1889–1948) päiväkirjat vuosilta 1914–1918 ja toimitti tämän aikalaisdokumentin kirjan muotoon. *Uutta aikaa ei uhreitta luoda* -teoksen julkaisi Siltala-kustantamo. Johdannon siihen laati Samu Nyström.

## Lähteet
Hamza (nimi)

**Hamza** () on arabialainen miehen etunimi. Se on vanha, jo ennen islamin syntyä käytetty nimi, joka pohjautuu mahdollisesti arabian kielen sanaan ’vahvistua’, ’olla vahva’ tai ’olla vakaa’. Profeetta Muhammedilla oli tämänniminen setä.

Suomessa on Digi- ja väestötietoviraston mukaan tilastoitu joulukuun 2022 loppuun mennessä noin 480–490 Hamza-nimistä miestä ja lisäksi noin 10–30 samannimistä naista. Todennäköisesti naisille ei kuitenkaan ole annettu etunimeksi miehennimeä, vaan kyseessä on arabiankieliseen nimeen sisältyvä isännimi eli *nasab*.

## Tunnettuja Hamzoja
* Hamza Abourazzouk (s. 1986), marokkolainen jalkapalloilija
* Hamza Aït Ouamar (s. 1986), algerialainen jalkapalloilija
* Hamza Alić (s. 1979), bosniahertsegovinalainen kuulantyöntäjä
* Hamza Barhoumi (s. 1991), tunisialainen judoka
* Hamza Abdi Barre, Somalian pääministeri v. 2022–
* Hamza bin Laden (n. 1989–2019), yksi Osama bin Ladenin pojista
* Hamza El Fatouaki (s. 1991), marokkolainen moottoriurheilija
* Hamza al-Ghamdi (1980–2001), saudiarabialainen terroristi
* Hamza Hamry (s. 1995), tunisialainen judoka
* Hamza ibn-'Ali ibn-Ahmad (s. 985), yksi druusilaisuuden perustajista
* Hamza Katan (s. 1997), jordanialainen taekwondoin
* Hamza Hakimzoda Niyoziy (1889–1929), uzbekistanilainen runoilija
* Hamza Šahhata (1908–1972), saudiarabialainen runoilija
* Hamza Tlili (s. 1990), tunisialainen jalkapalloilija
* Hamza Yerlikaya (s. 1976), turkkilainen kreikkalais-roomalaisen tyylin painija ja olympiavoittaja
* Hamza Younes (s. 1986), tunisialainen jalkapalloilija

## Lähteet
Fauna (albumi)

**Fauna** on englantilaisen progressiivisen metalliyhtyeen Hakenin seitsemäs studioalbumi, joka julkaistiin 3. maaliskuuta 2023 levymerkillä Inside Out Music. Albumilta on julkaistu singlenä kappaleet "Nightingale" ja "The Alphabet of Me".
## Kappaleet
# 
# 
# 
# 
# 
#  
#  
#  
#  

## Arvostelut
* Imperiumi: 8½/10
* Inferno: 
* Soundi: 

## Lähteet

## Aiheesta muualla
* 
*
Esko Syvinki

**Esko Edvard Syvinki** (s. 10. joulukuuta 1943 Ruovesi) on suomalainen säveltäjä, pianisti ja harmonikansoittaja.

Syvinki opiskeli sävellystä Aulis Sallisen ja Einojuhani Rautavaaran johdolla. Hän opiskeli myös musiikin teoriaa Jouko Tolosen luennoilla, sekä pianon- että sellonsoittoa Riitta Parikan ja Timo Hanhisen oppilaana. Hän suoritti Sibelius-Akatemiassa musiikin teorian diplomin vuonna 1974 ja sävellysdiplomin 1979. Syvinki oli vuosina 1974–1981 lehtorina Päijät-Hämeen/Lahden konservatoriossa ja siirtyi tämän jälkeen Tampereen konservatorioon. Hän toimi siellä musiikin teorian ja säveltapailun yliopettajana vuosina 1982–1995. Syvingin johdolla ovat opiskelleet muiden muassa Jukka-Pekka Saraste, Paavo Kiiski, Harri Vuori, Juha Leinonen ja Risto Pelli. Syvinki on myös julkaissut oppimateriaaleja yhteistyössä Eero Hakkaraisen kanssa.

Syvingin teosten joukossa ovat kaksi pianokonserttoa (1977, 1982), sellokonsertto (1979), harmonikkakonsertto (1984), viulukonsertto (1996) sinfonietta jousille (1976) ja sinfonia (1988). Hänen teoksiaan on otettu suomalaisten orkesterien ohjelmistoihin.

## Lähteet
Game of Thrones: Season 6

**Game of Thrones: Season 6** on *[[Game of Thrones]]* -televisiosarjan kuudennen tuotantokauden soundtrack-albumi. Se julkaistiin 24. kesäkuuta 2016. Soundtrackin on säveltänyt Ramin Djawadi, joka vastasi musiikista myös televisiosarjan aiemmilla tuotantokausilla. International Film Music Critics Association palkitsi Djawadin ja sarjan kuudennen tuotantokauden parhaasta musiikista televisiosarjassa vuonna 2016.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

; Digitaalisesti ladattavat bonuskappaleet
# 
# 
# 
# 
# 
# 
# 

## Lähteet
Piazza di Spagna

**Piazza di Spagna** (kirjaimellisesti ”Espanjan aukio”) on aukio Rooman keskustassa Campo Marzion kaupunginosassa. Aukion tunnetuin nähtävyys ovat sen laidalla sijaitsevat Espanjalaiset portaat. Piazza di Spagnan eteläpäähän yhtyy pienempi aukio Piazza Mignanelli.

Aukion itäpuolella on Pincion kukkulalla sijaitseva Trinità dei Monti -kirkko, jonka luo Espanjalaiset portaat johtavat. Piazza di Spagna tunnetaan Roomassa vierailevien matkailijoiden suosimana kohtaamispaikkana. Sen varrella on tunnettujen huippumuotimerkkien liikkeitä sekä englantilainen teehuone Babington’s tea room. Via del Babuino -katu johtaa Piazza di Spagnalta Piazza del Popololle.

Aukio on ollut tärkeä kauppapaikka jo 1400-luvulta alkaen. 1600-luvulla Espanjan ja Ranskan valtiot rakennuttivat lähikortteleihin paljon edustavia rakennuksia ja houkuttelivat alueelle ulkomaalaisia asukkaita, mukaan lukien tunnettuja taiteilijoita ja runoilijoita. Aukion eteläpäähän valmistui Espanjan lähetystötalo Palazzo di Spagna. Arkkitehti Francesco de Sanctisin suunnittelemat Espanjalaiset portaat puolestaan rakennettiin vuosina 1723–1726 Ranskan suurlähettilään rahoilla.

Aukiolla on vuosina 1627–1629 rakennettu ovaalinmuotoinen suihkulähde Fontana della Barcaccia, jonka on suunnitellut joko Pietro Bernini tai hänen kuuluisampi poikansa Gian Lorenzo Bernini. Siihen kuuluu uppoavaa laivaa esittävä veistos. Aukion eteläpäässä Piazza Mignanellin kohdalla on 12-metrinen muistopylväs Colonna dell’Immacolata, jonka huipulla on Neitsyt Marian patsas. Arkkitehti Luigi Polettin suunnittelema muistomerkki pystytettiin vuonna 1857 paavi Pius IX:n määräyksestä. Patsaan toteutti kuvanveistäjä Giuseppe Obici. Pylväs on antiikin Rooman ajalta; se löydettiin vuonna 1777 ja sijoitettiin aluksi Palazzo Montecitorion luo.

## Lähteet

## Aiheesta muualla
Gottfried Glöckner

**Johannes Gottfried Glöckner** (12. syyskuuta 1861 Späningen, Altmark – 25. toukokuuta 1932 Naumburg, Saksa) oli saksalaisen evankelinen teologi. Hän suoritti opintonsa Leipzigin ja Hallen yliopistoissa. Hän valmistui filosofian tohtoriksi 1888 ja oli kasvatusopin dosentti Leipzigin yliopistossa vuodesta 1889.

Glöckner siirtyi 1894 papilliselle alalle, ja hänet valittiin 1896 Helsingin saksalaisen seurakunnan kirkkoherraksi. Hän oli tehtävässä vuoteen 1910, jolloin hän palasi papiksi kotimaahansa. Helsingissä ollessaan Glöckner oli arvostettu saarnaaja. Hänen väitöskirjansa *Ueber moderne Predigtreform* ilmestyi 1912 (synodaaliväitöskirja).

## Lähteet

## Aiheesta muualla
Mika Laurila

**Mika Laurila** (s. helmikuu 1980 Porvoon mlk) on suomalainen amerikkalaisen jalkapallon selostaja ja entinen pääsarjatason pelaaja. Kaudella 2022 Laurila selosti NFL-liigan otteluita C Morelle. Aiemmin hän on selostanut NFL:ää Viasatille. Hän selostaa myös Ruutu-palvelussa Vaahteraliigaa ja tekee Suplassa julkaistavaa NFL:ää käsittelevää Tailgate-podcastia.

Laurila edusti omalla pelaajaurallaan Porvoon Butchersia. Hän saavutti kuusi SM-kultaa kausina 2005–2010. Hän aloitti Vaahteraliigan selostamisen 2010 ja NFL:n selostamisen 2014. Selostamisen lisäksi hän työskenteli aiemmin opettajana. Vuodesta 2022 lähtien hän on työskennellyt ''Uusimaan'' toimittajana.

## Lähteet
Kungälvs-Posten

**Kungälvs-Posten** (lyh. **KP**) on ruotsalainen vuonna 1958 perustettu paikallislehti, jonka kotikunta on Kungälv. Lehti ilmestyy kahdesti viikossa, on poliittiselta linjaltaan sitoutumaton ja kuuluu Stampen Media -konserniin.
## Lähteet

## Aiheesta muualla
* Lehden verkkosivut
Korkeat uimahypyt

**Korkeilla uimahypyillä** tarkoitetaan tavallista korkeammalta tehtyjä uimahyppyjä. Korkeita uimahyppyjä voi harjoittaa kilpaurheiluna muita osallistujia vastaan tai vain yrityksenä tehdä jokin ennätys.

Korkeat uimahypyt oli ensi kertaa mukana uinnin maailmanmestaruuskilpailuissa Barcelonassa vuonna 2013. Maailmanmestaruuskisoissa miehet hyppäävät 27 metrin korkeudesta ja naiset 20 metrin korkeudesta. Muissa kilpailuissa miesten käyttämät korkeudet vaihtelevat 22–27 metrin ja naisten 18–23 metrin välillä. Urheilijat eivät yleensä voi harjoitella kilpailuympäristössä ennen kuin pari päivää ennen kilpailua. Uimahyppääjän vauhti hypyn aikana voi nousta 96 kilometriin tunnissa.

Hyväksytyn ennätyshypyn kriteerit ovat kiistanalaiset. ABC-televisioyhtiön ohjelmassa *Wide World of Sports* osallistujien piti tehdä ainakin yksi voltti ja poistua vedestä ilman muiden apua. Vuonna 1985 Randy Dickinson hyppäsi 53,24 metristä Hongkongin Ocean Parkissa mutta mursi reisiluunsa eikä päässyt vedestä pois ilman apua. Vuonna 1987 sveitsiläinen Olivier Favre hyppäsi 53,9 metristä Ranskassa mutta mursi selkänsä, ja hänet piti pelastaa. Brasilialainen Laso Schaller hyppäsi vuonna 2015 Sveitsissä kalliolta 58,8 metrin korkeudesta. Hän rikkoi nivelsiteensä käyttämästään suojuksesta huolimatta mutta pääsi vedestä pois omin avuin ja on Guinnessin Ennätyskirjassa ennätyksen haltija. Hän ei kuitenkaan tehnyt ABC-yhtiön edellyttämää volttia.

Suomessa Matti Myllymäki hyppäsi 50 metristä pellehypyn vuonna 2001, mutta loukkaantui hyvin pahasti.
Marius Ilas

**Marius Ilas** on romanialainen keskisarjan karateka. Hän on Kyokushinissa WKO-liiton kahdeksankertainen Euroopan-mestari. MM-kilpailuissa Ilas sijoittui parhaimmillaan seitsemänneksi.

## Lähteet
Synodaaliväitöskirja

**Synodaaliväitöskirja** on Suomessa vuoden 1869 kirkkolain 440 §:n edellyttämä, jostakin teologisesta aineesta laadittu "lyhykäinen kirjoitelma", jonka perusteella keskustellaan virallisessa hiippakunnan pappeinkokouksessa. Synodaaliväitöskirjan tekijä valitaan edellisessä pappeinkokouksessa. Synodaali- eli pappeinkokouksien yhteydessä alettiin vuonna 1628 järjestää teologisia väitöksiä, ja ne laadittiin ja käsiteltiin akateemisten väitösten tavoin latinaksi. Latinan käyttö päättyi vuonna 1842.

## Lähteet
Fidžin parlamenttivaalit 2022

**Fidžin vuoden 2022 parlamenttivaalit** järjestettiin 14. joulukuuta. Niissä valittiin kaikki parlamentin 55 edustajaa seuraavaksi nelivuotiskaudeksi.

## Tausta
SODELPA valitsi puheenjohtajakseen Viliame Gavokan loppuvuodesta 2020. Entinen puheenjohtaja Sitiveni Rabuka erosi tämän jälkeen sekä opposition johtajan että parlamentaarikon pestistään sanoen, ettei pääministeri Frank Bainimarama enää luottanut häneen yhteistyön jatkamiseksi. SODELPA:n puheenjohtaja Gavoka kertoi olleensa järkyttynyt Rabukan erosta ja puoleen tarvitsevan tätä.

Rabuka jätti SODELPA:n vuonna 2021 ja perusti uuden puolueen nimeltä kansan allianssi (, lyh. PA).

## Äänioikeus ja ehdokasasettelu
Äänioikeutettuja ovat kaikki sellaiset vähintään 18-vuotiaat Fidžin kansalaiset, jotka ovat rekisteröityneet äänestäjiksi. Heillä ei myöskään saa olla muiden maiden kansalaisuuksia tai tuomioita sellaisista rikoksista, joiden vuoksi äänioikeus on erikseen evätty.

Ehdokkaaksi voivat asettua sellaiset henkilöt:

* jotka ovat Fidžin kansalaisia eivätkä omaa minkään muun maan kansalaisuutta
* jotka ovat rekisteröityneet äänestäjiksi
* jotka ovat asuneet Fidžillä vähintään 2 vuotta ennen ehdokkaaksi nimeämistä 
* joilla ei ole selvittämättömiä konkursseja
* jotka eivät ole toimineet vaalivirkailijoina viimeisen 4 vuoden aikana
* jotka eivät istu vankeustuomiota tai joita ei ole tuomittu yli vuoden mittaiseen vankeustuomioon viimeisen 8 vuoden aikana

Vaaleissa sovelletaan 5 % äänikynnystä.

## Tulokset

Vaalit pahiten hävinneestä SODELPA:sta nousi vaalituloksen selvittyä avainasemaan hallituksen muodostamisessa sekä FijiFirstin että PA:n kanssa. Puolue julkaisi 18. joulukuuta listan asioista, jotka ovat sen reunaehdot hallitusyhteistyölle:

* Päälliköiden suurneuvoston palauttaminen
* Korkeakoulutuksen muuttaminen ilmaiseksi ja opintolainojen anteeksianto
* Fidžin suurlähetystön perustaminen Jerusalemiin

SODELPA:n nuorisojärjestö vaati, ettei puolue lähde hallitusyhteistyöhön FijiFirstin kanssa, koska se halusi panna lopun Bainimaraman 16 vuotta kestäneelle valtakaudelle, jota nuorisojärjestö kutsui "diktaattorimaiseksi".

## Lähteet
Markku Järvinen (kauppaneuvos)

**Markku Sakari Järvinen** (30. heinäkuuta 1937 Tampere – 17. marraskuuta 2015 Kangasala) oli suomalainen insinööri ja yritysjohtaja, joka sai kauppaneuvoksen arvonimen.

Järvisen vanhemmat olivat insinööri Hugo Gunnar Järvinen ja talousopettaja Elma Värri ja puoliso vuodesta 1972 Riitta Kaarina Järvinen. Markku Järvinen kävi keskikoulun Tampereen lyseossa 1956 ja valmistui insinööriksi Tampereen teknillisestä opistosta 1964. Hän kävi myös useita liikkeenjohdon kursseja. Järvinen oli Hankkijan asennusinsinööri Kotkassa 1964, osastonhoitaja Hämeenlinnassa 1965–1968, sähköasiain osastonhoitaja Helsingissä 1968–1971, laitoskonttorin johtaja 1971–1975 ja sähköasian osaston apulaisjohtaja 1975–1980. ELCO-Groupin projektijohtaja Bagdadissa Järvinen oli 1980–1983, Hankkijan vientijohtaja 1983, Are Oy:n Teknisen Aren johtajan varamies 1983–1984, Hankkijan Teollisuuspalvelun apulaisjohtaja 1985–1986, Teknisen ryhmän johtaja 1986–1987, Teollisuuspalvelun johtaja 1987–1988 ja yhtymän strategisen johtoryhmän jäsen vuodesta 1988. Järvinen oli Hankkija-Tekniikka Oy:n, vuodesta 1991 Hantec Oy, toimitusjohtaja ja hallituksen jäsen 1988–1992 ja Suomen Sähkötalo Oy:n, sittemmin Tekmanni Oy, toimitusjohtaja 1992–1999. Hän oli myös Suomen Sähkötukku Oy:n, vuodesta 1988 Suomen Sähkötalo Oy, toimitusjohtaja 1988 ja hallituksen jäsen 1988–1990 ja hänellä oli useita sähkö- ja talotekniikka-alojen asiantuntija- ja luottamustehtäviä. Kauppaneuvoksen arvonimen Järvinen sai 1991. 

## Lähteet

## Aiheesta muualla
*
Goltz

**Goltz** on muun muassa seuraavien henkilöiden sukunimi:

* Christel Goltz (1912–2008), itävaltalainen laulaja, sopraano
* Colmar von der Goltz (1843–1916), saksalainen sotilas ja sotahistorioitsija
* Rüdiger von der Goltz (1865–1946), saksalainen sotilas
Forgách

**Forgách** (tai **Forgács**) on vanha unkarilainen aatelissuku, joka mainittiin jo 1200-luvulla. Suvun jäsenistä ovat merkittäviä muun muassa:

* Ferenc Forgách (1530-1575), Nagyváradin piispa, Transilvanian ruhtinaan kansleri, historioitsija.
* Zsigmond Forgách (k. 1621), Unkarin palatiini.
* Ádám Forgách (1601-1681), korotettiin 1640 kreivinarvoon.
* Simon Forgách (1669-1729), otti osaa Rákóczin kapinaan vuodesta 1704.
* Antal Forgách (1819-1885), kreivi, valtiomies.

## Lähteet

## Aiheesta muualla
Kollonitsch

**Kollonitsch** (Kollonich, Kollonitz, Gollonitsch) oli Kroatiasta lähtöisin oleva suku. Sen merkittävin jäsen oli kardinaali Leopold Karl von Kollonitsch (1631–1707).

Suvun viimeinen jäsen, kreivi Siegmund, (1676–1751) Wienin ensimmäinen arkkipiispa, adoptoi vuonna 1728 isänsä kreivi Johann Siegmundin (k. 1684) sisarpuolen pojan, vapaaherra Ladislaus Zay von Zajezdan, joka perusti Kollonitsch-Zay-sukulinjan, joka on 1863 sammunut mieslinjasta.

## Lähteet

## Aiheesta muualla
Kansainvälinen elokuvamusiikkikriitikkojen järjestö

**Kansainvälinen elokuvamusiikkikriitikkojen järjestö** (, lyh. **IFMCA**, ent. **Film Music Critics Jury**) on elokuva- ja televisiomusiikkiin erikoistuneiden toimittajien muodostama järjestö. Sen tavoitteena on tukea elokuvamusiikkia ja sen säveltäjiä esimerkiksi musiikkiarvostelujen, haastattelujen ja palkintojen muodossa. Järjestöön kuuluu yli 65 jäsentä ympäri maailmaa.

Järjestö aloitti toiminta 1990-luvun loppupuolella nimellä Film Music Critics Jury. Sen perusti toimittaja Mikael Carlsson. Järjestö ei ollut toiminnassa vuosina 2000–2003, mutta aktivoitui uudelleen vuonna 2004 ja vaihtoi nimensä nykyiseen muotoon.

## IFMCA-palkinto
IFMCA-palkinnot () ovat järjestön säveltäjille vuosittain jakamia palkintoja, jotka jaettiin ensimmäistä kertaa vuonna 2004. Elokuva- ja televisiomusiikkitoimittajat sekä kriitikot päättävät palkintojen saajat. Nordisk Filmin mukaan IFMCA-palkinnot ovat maailman arvostetuimpia elokuvamusiikin palkintoja.

### Palkintokategoriat
Vuoden 2021 palkintokategoriat olivat seuraavat:

* Film Score of the Year
* Film Composer of the Year
* Breakthrough Composer of the Year
* Film Music Composition of the Year
* Best Original Score for a Drama Film
* Best Original Score for a Comedy Film
* Best Original Score for an Action/Adventure/Thriller Film
* Best Original Score for a Fantasy/Science Fiction/Horror Film
* Best Original Score for an Animated Feature
* Best Original Score for a Documentary
* Best Original Score for Television
* Best Original Score for a Video Game or Interactive Media
* Best New Archival Release – Re-Release or Re-Recording
* Best New Archival Release – Compilation
* Film Music Record Label of the Year

## Lähteet
Koripallon naisten maailmanmestaruuskilpailut 2022

**Vuoden 2022 [[koripallon naisten maailmanmestaruuskilpailut]]** järjestettiin 22. syyskuuta – 1. lokakuuta 2022 Sydneyssa, Australiassa. Turnaukseen osallistui 12 joukkuetta. Maailmanmestaruuden voitti Yhdysvallat, jolle mestaruus oli yhdestoista ja neljäs peräkkäinen. Se voitti loppuottelussa Kiinan. Isäntämaa Australia saavutti pronssia. Turnauksen arvokkaimmaksi pelaajaksi valittiin yhdysvaltalainen A'ja Wilson.

## Joukkueet

Alun perin maailmanmestaruuskilpailuihin eteni Venäjä, mutta kansainvälinen koripalloliitto FIBA sulki sen pois kilpailuista Venäjän hyökkäyksen Ukrainaan takia. Venäjän korvasi Puerto Rico. Nigeria vetäytyi turnauksesta ja sen korvasi Mali.

## Arvontakorit
Joukkueet arvottiin kahteen alkulohkoon 3. maaliskuuta Sydneyssa.

## Turnaus

### Alkulohkot
Alkulohkojen ottelut pelattiin 22. – 27. syyskuuta. 

#### Lohko A

-----

------

------

------

#### Lohko B

-----

------

------

------

### Pudotuspelit

#### Puolivälierät

#### Välierät

#### Pronssiottelu

#### Loppuottelu

## Lopulliset sijoitukset

## Lähteet
Samoan o le Ao o le Malon vaali 2022

**Samoan o le Ao o le Malon vuoden 2022 vaali** järjestettiin 23. elokuuta. O le Ao o le Malo on nimitys jota käytetään Samoan valtionpäämiehestä.

O le Ao o le Malon valitsee Samoan parlamentti. Valtionpämiehen virkakauden pituus on 5 vuotta, mutta 2021 hallitus alkoi selvittää, josko maan perustuslakia muuttaa siten, että o le Ao o le Malon virka olisi elinikäinen.

Istuva o le Ao o le Malo, Tuimalealiʻifano Vaʻaletoʻa Sualauvi II, oli vuoden 2022 vaalien ainoa ehdokas, minkä johdosta pääministeri Naomi Mataʻafa nimitti hänet jatkokaudelle.

## Lähteet
Karl von Gontard

**Carl (Karl) Philipp Christian von Gontard** (13. tammikuuta 1731 Mannheim – 23. syyskuuta 1791 Breslau) oli saksalainen arkkitehti. Hän astui vuonna 1764 Fredrik Suuren palvelukseen Potsdamissa, jonne hän suunnitteli Neues Palaisin pihan päätteet pylväikköineen ja Sanssoucin ystävyydentemppelin. Berliiniin hän suunnitteli molemmat Gendarmenmarktin kupolitornit sekä Königsstraßen (nyk. Rathausstraße) ja Spittelbrücken pylväiköt (Königskolonnaden, 1777–1780). Hänen viimeinen suunnitelmansa oli Potsdamin Marmoripalatsi Heilige Seen rannalla (1788–1790). Gontard suunnittelu pohjautui ranskalaiseen klassisismiin, tosin sommittelujen luonne on pohjimmiltaan kuitenkin usein barokki.


Brandenburger Tor Potsdam Stadtseite 2015.jpg|Potsdamin Brandenburgin portti, Gontardin suunnittelema puoli kaupunkiin päin. Toisen puolen on suunnitellut Georg Christian Unger.
Koenigskolonnaden Berlin 1.jpg|Königskolonnaden Heinrich von Kleistin puistossa.


## Huomautukset

## Lähteet

## Aiheesta muualla

*Gontard, Karl Philipp Christian Von *A Dictionary of Architecture and Landscape Architecture*, Encyclopedia.com
Sotilasraja

**Sotilasrajaksi** kutsuttiin Itävalta-Unkarin rajalle muodostettua hallintoaluetta, joka ulottui Adrianmereltä Transilvaniaan suojaksi Osmanien valtakuntaan vastaan. Se oli järjestetty sotilashallinnon alaiseksi puolustusalueeksi, joka oli pitkään Unkarin sijasta Itävallan hallinnassa, mutta vuodesta 1851 alkaen sitä alettiin liittää ympäröiviin hallintoalueisiin. Vuosina 1849–1873 sotilasraja sai erillisen kruununmaan aseman. Perustan myöhemmälle sotilasrajalle aloitti jo kuningas Matias Corvinus perustamalla Senjin kapitanaatin ja Ferdinand I ottaessaan vastaan uskokit puolustamaan rajaseutua. 

## Lähteet

## Katso myös

*Cordon sanitaire
*Puskurivyöhyke
*Krajinan serbitasavalta
*Vojvodinan ruteenit
Pähkinäelemi

**Pähkinäelemi** (*Canarium harveyi*) on tohtorinpuukasvien (Burseraceae) heimoon, elemien (*Canarium*) sukuun kuuluva kasvilaji. Se on keskikokoinen, noin 10–22 metriä korkeaksi kasvava puu, jonka rinnankorkeusläpimitta on enintään noin metrin. Puun kaarna on vaaleanharmaata ja yleensä melko sileää. Puun latvus on varsin tiheä ja puu tiputtaa lehtensä vähäksi aikaa hedelmien kypsyessä tai kuivan kauden aikaan. Lehdet ovat monilehdykkäisiä ja niiden väri vaihtelee kirkkaanvihreästä tummanvihreään. Kussakin lehdessä on lehdyköitä kahdesta neljään paria sekä usein myös yksi pariton päättölehdykkä. Lehtien korvakkeet ovat kasvaneet kiinni lehtiruotiin. Pähkinäelemin hedelmät ovat luumarjoja, jotka ovat noin 4 cm pitkiä ja halkaisijaltaan noin 2,8 cm. Viljeltyjen puiden hedelmät ovat isompia, 6–9 cm pitkiä ja halkaisijaltaan 4–5 cm. Hedelmät ovat aluksi vihreitä, mutta muuttuvat kypsyessään tummanpurppuranvärisiksi tai mustiksi.

Pähkinäelemi kasvaa alangoilla keskikosteassa tai humidissa tropiikissa alueilla, joiden vuoden keskilämpötila on 23–28°C ja keskimääräinen vuotuinen sadanta 1800–4000 mm. Laji kasvaa melko laajalti alankojen sademetsissä, muissa metsissä sekä vanhoissa puutarhoissa ja sitä on myös istutettu laajalti kylien ja muiden asutusten ympäristöön. Lajia kasvatetaan yleisesti myös nykypäivänä. Pähkinäelemi kasvaa luontaisena Salomonsaarilla, Vanuatussa, Fidžillä, Tongalla ja Niuella.

Pähkinäelemin tärkein käyttötarkoitus ovat siitä saatavat hedelmät, joita käytetään ravintona. Tuoreet hedelmät avataan kivellä ja hedelmän sisältö syödään tuoreeltaan. Hedelmien sisältö voidaan tarjota myös hitaasti kuivattuna ja savustettuna. Hedelmien lisäksi pähkinäelemistä saadaan puutavaraa, jota käytetään Salomonsaarilla ja Vanuatussa kanoottien tekemiseen, puuastioihin sekä polttopuuna. Vanuatussa puita istutetaan myös tuomaan varjoa.

## Lähteet
* Thomson, A. J. & Evans, B., 2006: *Canarium indicum* var. *indicum* and *C. harveyi* (canaium nut) — Species Profiles for Pacific Islands Agroforestry, s. 12–14 (https://www.doc-developpement-durable.org/file/Culture/Arbres-Bois-de-Rapport-Reforestation/FICHES_ARBRES/Arbres-non-classes/Canarium-canariumnut.pdf) 

### Viitteet

## Aiheesta muualla
* Global Biodiversity Information Facility (GBIF): ''Canarium harveyi''
Inkeri Rantasalo

**Inkeri Rantasalo** (4. lokakuuta 1917 Yläne – 13. syyskuuta 2010 Helsinki) on suomalainen konserttilaulaja (sopraano) ja pianisti.

Rantasalo kävi koulunsa Turussa, kirjoitti ylioppilaaksi vuonna 1937 ja opiskeli Sibelius-Akatemiassa. Hänen opettajiinsa kuului Greta Aaltonen. Rantasalo valmistui musiikinopettajaksi vuonna 1946 ja teki vielä laulajana opintomatkoja useisiin Euroopan kaupungeissa. Hän osallistui Ernst Reichertin, Karl Hudezin, Gerald Mooren ja Oren Brownin laulukursseille. Rantasalo teki ensimmäisen esiintymisensä jo 13-vuotiaana säestäessään isäänsä Paimion parantolan avajaisissa. Laulajana hän piti ensikonserttinsa Helsingin konservatoriossa vuonna 1947. Hän konsertoi Suomen ohella Wienissä, Zürichissä ja Tukholmassa. Joulukuussa 1961 Rantasalo kantaesitti pianisti Pentti Koskimiehen säestyksellä Paavo Heinisen sävellyksen *Canto di Natale* (op. 8), jonka oli häneltä tilannut Yleisradio.

Rantasalo työskenteli pianonsoiton opettajana ja säestäjänä Sibelius-Akatemiassa vuosina 1949–1952. Vuosina 1953–1956 hän opetti laulua yksityisesti. Vuosina 1956–1966 Rantasalo oli laulunopettajana Suomen Teatterikoulussa ja vuodesta 1966 Sibelius-Akatemiassa; lehtorina hän oli vuosina 1972–1984.

Rantasalo sai valtion ylimääräisen taiteilijaeläkkeen toukokuusta 1987 alkaen, mutta jatkoi pianonsoittoa ja laulamista yli 90-vuotiaaksi saakka. Hän kuoli 92-vuotiaana Suursuon sairaalassa.

## Lähteet

## Aiheesta muualla
*
Yleisöaalto

**Yleisöaalto** eli **stadionaalto** tai **Meksikon aalto** syntyy urheilukatsomossa, kun katsojat nousevat seisomaan aaltomaisesti niin, että kukin katsoja nousee ylös ja nostaa kätensä kohti taivasta noin sekunnin ajaksi, kun ”aalto” tulee kohdalle. Joskus katsojat myös huudahtavat noustessaan seisomaan. Näin aalto kiertää koko stadionin. Aallon suunta on yleensä myötäpäivään. Yleisöaaltoa kutsutaan myös *Meksikon aalloksi*, koska aalto nähtiin ensimmäisen kerran suuren lajin arvokisoissa jalkapallon MM-kisoissa Meksikossa 1986.

## Lähteet
Heikki Saari (musiikkineuvos)

**Heikki Terho Juhani Saari** (5. elokuuta 1935 Alavus – 17. kesäkuuta 2021 Espoo) oli suomalainen kuoronjohtaja, musiikinopettaja ja musiikkineuvos.

Saari opiskeli Sibelius-Akatemiassa. Hän sai sieltä päästötodistukset musiikinopettajaseminaarista (1957) ja konservatorio-osastolta (1964) sekä suoritti laulunopettajan tutkinnon. Hän täydensi opintojaan ulkomailla ja tutustui tämän myötä Kodály-menetelmään. Saari työskenteli koulujen musiikinopettajana vuosina 1958–1995. Tänä aikana hän työskenteli Korson, Mäkelänrinteen ja Pohjois-Tapiolan yhteiskouluissa sekä Helsingin Suomalaisessa Yhteiskoulussa. Saari kehitti kuorolaulua kaikissa kouluissa, joissa työskenteli; Helsingin Suomalaisen Yhteiskoulun lapsikuoro saavutti hänen aikanaan myös kilpailumenestystä ja esiintyi laajasti ulkomailla.

Saari lauloi itse Radion kamarikuorossa Harald Andersénin johdolla vuosina 1967–1982. Muiden toimintojensa ohella hän johti monia nuoriso- ja aikuiskuoroja. Saari tuli tunnetuimmaksi Polyteknikkojen Kuorosta, Kauppakorkeakoulun Ylioppilaskunnan Laulajista, Laulu-Miehistä ja Akateemisesta mieskuoro Psaldosta. Hän myös perusti Polyteknikkojen Kamarikuoron ja toimi Kauppakorkeakoulun Ylioppilaskunnan Naislaulajien ensimmäisenä taiteellisena johtajana. Vuonna 1977 hän perusti Espoon Mieslaulajia, jota johti parin vuosikymmenen ajan. Saari sai kuoroineen monia kotimaisia ja kansainvälisiä tunnustuksia. Näistä keskeisiä olivat Let the Peoples Sing -voitot Polyteknikkojen Kamarikuoron kanssa 1974 ja Kauppakorkeakoulun Ylioppilaskunnan Laulajien kanssa 1982 sekä Montreux'n kuorokilpailun voitto Kauppakorkeakoulun Ylioppilaskunnan Laulajien kanssa 1981. Saari johti myös nykysäveltäjien kuoroteosten esityksiä ja esimerkiksi tilasi Kaj-Erik Gustafssonilta uusia teoksia kuorojaan varten. Hän teki ulkomailla kuorojensa kanssa kaikkiaan 66 konserttikiertuetta.

Saari toimi Suomen musiikinopettajien liiton puheenjohtajana. Hän oli jäsenenä Sibelius-Akatemian valtuuskunnassa ja Espoon kaupungin kulttuurilautakunnassa (1996–1999). Hän johti pitkään Armas Järnefeltin seuraa, jota oli mukana perustamassa. Saari sai Suomen Leijonan ritarikunnan ritarin merkin vuonna 1980 ja musiikkineuvoksen arvonimen 1989. Hän oli naimisissa Espoon musiikkiopistossa pianonsoiton opettajana työskennelleen Anjan kanssa.

## Lähteet
Gudmund Restad

**Gudmund Restad** (19. joulukuuta 1937 Skaun – 18. syyskuuta 2021) oli norjalainen Keskustapuolueen poliitikko. Hän istui suurkäräjillä vuosina 1985–2001 ja toimi Norjan valtiovarainministerinä 1997–2000. Hän oli koulutukseltaan poliisi.
## Lähteet

## Aiheesta muualla
* ''Gudmund Restad'' Norjan suurkäräjien verkkosivuilla
Reijo Rastas

**Reijo Rastas** (11. lokakuuta 1946 Jyväskylä – 1. maaliskuuta 2018) oli suomalainen oopperalaulaja ja yrittäjä. Hän oli laulajana äänityypiltään lyyrinen tenori.

Rastas syntyi karjalaisille vanhemmille, jotka olivat sodan jälkeen päätyneet Jyväskylään. Hän aloitti konservatorio-opinnot Jyväskylässä 11-vuotiaana aluksi C-basson soitossa. Pari vuotta myöhemmin hän siirtyi pasuunaan. Rastas sai varhaista lauluopetusta Maila Haavistolta ja Salme Kapanen-Schollilta. Myöhemmin hänen lauluopettajinaan olivat Pekka Salomaa ja Savonlinnan lied- ja oopperakurssilla Kim Borg. Rastas teki ensimmäisen esiintymisensä oopperalaulajana Jyväskylässä Bedřich Smetanan *[[Myyty morsian|Myydyn morsiamen]]* tuotannossa. Ensimmäisen oopperapääroolinsa Rastas tulkitsi vuonna 1971 Adolphe Adamin *[[Lonjumeaun posteljooni]]ssa*. Tämän Pekka Salomaan ohjaaman tuotannon myötä Rastas sai valtakunnallista huomiota.

Rastas esiintyi ensimmäisen kerran Tampereen oopperassa vuonna 1973. Seuraavana vuonna hän esiintyi jälleen Tampereella Gaetano Donizettin *[[Lemmenjuoma]]n* Nemorinon roolissa. Rastas meni vuonna 1975 naimisiin tässä *Lemmenjuoman* tuotannossa pukusuunnittelijana toimineen Marjattan (o.s. Heikkilä) kanssa. Avioliitosta syntyi poika ja kaksi tytärtä. Rastas esiintyi päärooleissa maakuntaoopperoissa myös muiden muassa *[[Helmenkalastajat|Helmenkalastajien]]*, *[[La bohème]]n* ja *[[La traviata]]n* esityksissä. Hänelle tarjoutui mahdollisuus päästä esiintymään Saksankin oopperataloihin, mutta hän päätti omistautua jatkossa liike-elämälle ja perheelle. Rastas oli perustamassa useita rakennusalan yhtiöitä ja vastasi Kaisu Heikkilä Oy:n kotimaan myynnistä. Hän myös tutustui Irakin suurlähettilääseen, mikä tarjosi hänelle mahdollisuuden uusien myyntikanavien kehittämiseen. Tämän tuloksena Irakista Suomeen alettiin tuoda taateleita ja Suomesta Irakiin viedä puutavaraa.

Rastas harrasti perheineen asuntoautolla matkustamista ympäri Eurooppaa ja osti lopulta vaimonsa kanssa vanhan kaupunkitalon Espanjan Jijonasta. Hän kuoli yllättäen nukkuessaan kotonaan.

## Lähteet
House of the Dragon: Season 1

**House of the Dragon: Season 1** on Ramin Djawadin säveltämä *[[House of the Dragon]]* -televisiosarjan ensimmäisen tuotantokauden soundtrack-albumi. Albumi julkaistiin WaterTower Musicin kautta 23. lokakuuta 2022.

Djawadi sävelsi musiikin myös *House of the Dragonia* edeltäneeseen televisiosarjaan *[[Game of Thrones]]*. Televisiosarjoissa päädyttiin käyttämään samaa tunnusmusiikkia, koska sarjat haluttiin liittää toisiinsa. Tunnusmusiikin lisäksi sarjoilla on muitakin yhteisiä musiikillisia elementtejä, mutta niiden välillä on myös eroja. Uudemmassa sarjassa kuullaan esimerkiksi aiempaa enemmän pianoa ja laulua.

Ennen albumin julkaisua siltä julkaistiin kappaleet ”The Prince That Was Promised”, ”Protector of the Realm”, ”Lament” ja ”Fate of the Kingdoms”.

## Vastaanotto
Colliderissa albumia kehuttiin erinomaiseksi. Mashablen Belen Edwards kuvaili pettyneensä kuultuaan *Game of Thronesista* tutun tunnusmusiikin sarjan alussa, vaikka hän sävellyksestä pitääkin. Edwardsin mielestä se vihjaa, että tekijät eivät usko sarjan selviävän omillaan.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Dag Jostein Fjærvoll

**Dag Jostein Fjærvoll** (20. tammikuuta 1947 Hadsel – 5. helmikuuta 2021) oli norjalainen Kristillisen kansanpuolueen poliitikko. Hän istui suurkäräjillä vuosina 1985–1997 ja toimi Norjan puolustusministerinä 1997–1999 sekä liikenneministerinä 1999–2000.

## Lähteet

## Aiheesta muualla
* ''Dag Jostein Fjærvoll'' Norjan suurkäräjien verkkosivuilla
Huittisten kaupunginvaltuusto

**Huittisten kaupunginvaltuusto** () on Huittisten kaupungin valtuusto ja ylin päättävä elin. Kaupunginvaltuustossa on 27 jäsentä, jotka valitaan kuntavaaleissa neljän vuoden toimikaudeksi.

Vuoden 2025 kuntavaaleissa äänestysprosentti oli 55,1&nbsp;%. Vaaleissa keskusta sai 9 paikkaa, kokoomus 6 paikkaa, SDP 5 paikkaa, perussuomalaiset 4 paikkaa, vasemmistoliitto 2 paikkaa ja kristillisdemokraatit 1 paikan.

## Puheenjohtajat

### Kaupunginvaltuuston puheenjohtajat
* Jouni Isotalo (2017–2025)
* Jyrki Peltomaa (2025–)

### Valtuuston varapuheenjohtajia
* Aila Hänninen
* Joonas Immonen
* Niina Immonen
* Aino Kylälehtonen
* Esa Laamanen
* Ilkka Riuttamäki
* Mika Stenfors
* Antti Suomela
* Maarit Säilä

## Jäsenet

## Paikajako vaaleittain

## Lähteet
Touhukotilot

**Touhukotilot** (Physidae) on kotiloihin kuuluva nilviäisheimo. Heimon lajeja tavataan makeista vesistä.

## Taksonomia ja anatomia
Elssa olevat touhukotilot jaetaan kahteen alaheimoon ja 18 sukuun. Lajeja heimossa on noin 80. Touhukotiloiden kuori on useimmiten hieman yli 1 cm pitkä, ohut ja muodoltaan munanmuotoinen. Heimon lajit ottavat ilmaa kuorensa onkaloon hengittääkseen. kUoressa ei ole sulkulevyä. Päässä on kaksi tuntosarvea ja silmät sijaitsevat niiden tyvessä. 

## Levinneisyys ja elintavat
Touhukotiloita tavataan pohjoiselta pallonpuoliskolta Euraasiasta ja Pohjois-Amerikasta ja lisäksi Etelä-Amerikasta. Heimon lajit elävät monenlaisissa maikeissa vesissä. Niiden ravintoa ovat levät ja eloperäinen materiaali.

## Lähteet
Mestarien liigan kausi 2022–2023

**Kauden 2022–2023 UEFAn Mestarien liiga** oli 68. kausi UEFAn järjestämässä tärkeimmässä seurajoukkueiden jalkapalloturnauksessa ja 31. kausi, kun kilpailu tunnetaan nimellä Mestarien liiga.

Manchester City voitti Internazionalen 1–0 loppuottelussa, joka pelattiin Istanbulissa Atatürkin olympiastadionilla. Voitto oli Cityn ensimmäinen mestaruus.

Real Madrid oli kauden hallitseva mestari mutta hävisi välierissä Manchester Citylle.

## Ohjelma

## Lohkovaihe
Arvonta järjestettiin 25. elokuuta 2022 Istanbulissa.

### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

## Pudotuspelit
### Pudotuspelikaavio

### Neljännesvälierät
Arvonta järjestettiin 7. marraskuuta 2022 Nyonissa.

|}

### Puolivälierät
Arvonta järjestettiin 17. maaliskuuta 2023 Nyonissa.

|}

### Välierät
Arvonta järjestettiin 17. maaliskuuta 2023 Nyonissa.

|}

### Loppuottelu
Loppuottelu pelattiin 10. kesäkuuta 2023 Atatürkin olympiastadionilla Istanbulissa.

## Tilastot
**Huom.** Taulukot eivät sisällytä karsinta- ja playoff-kierroksia.

### Parhaat maalintekijät

### Parhaat maalisyöttäjät

### Pelaajapalkinnot

* Kauden paras pelaaja: Rodri (Manchester City).
* Kauden paras nuori pelaaja: Khvitša Kvaratskhelia (Napoli).
## Lähteet
Save the date

**Save the Date**, virallisesti *Save the Date Suomi*, on suomalainen, Nelonen-kanavalla esitettävä tosi-tv-ohjelma, jossa järjestään treffejä ohjelmaan hakeneiden sinkkujen välille. Formaatin mukaan hääpäivä lukitaan jo ensimmäisillä treffeillä. Tarkoituksena on saattaa parit televisionkatsojien nähden avioliittoon.

Ohjelma näkyy Liv-kanavapaikalla. Sen 1. kausi käynnistyi syksyllä 2022.

## Lähteet

## Aiheesta muualla
* https://www.nelonen.fi/ohjelmat/save-the-date-suomi
Valo askeleillani: Pyhiinvaelluksella Suomessa

**Valo askeleillani: Pyhiinvaelluksella Suomessa** on vuonna 2022 ilmestynyt Ilari Aallon, Annastiina Papinahon ja Larissa Riihihuhdan kirjoittama ja valokuvaaja Usva Torkin kuvittama tietokirja pyhiinvaelluksen historiasta ja nykypäivästä Suomessa. Teos on Kirjapajan kustantama. Kirjassa käydään läpi pyhiinvaellusperinteen historiaa keskiajata nykypäivään, ja kirjoittajat kertovat omakohtaisia ja hyvin henkilökohtaisiakin kokemuksiaan ja ajatuksiaan pyhiinvaellusreiteiltä. Kirja pohtii myös, mitä pyhiinvaellus on, ja mikä merkitys pyhiinvaellusperinteellä on nykypäivässä. Kirja oli syksyllä 2022 ehdolla Vuoden kristillinen kirja -palkinnon saajaksi.

## Lähteet

## Aiheesta muualla
* Peltotalo, Mika: Larissa Riihihuhta & Co. kirjoittivat pyhiinvaelluskirjan, jossa kuljetaan Naantalissa ja Raisiossakin – ”Valo askeleillani sopii täydellisesti juuri tähän aikaan”. *Rannikkoseutu* 13.4.2022.
Batwing

**Batwing** on nimitys kahdelle supersankarille, jotka esiintyvät DC Comicsin julkaisemissa amerikkalaisissa sarjakuvissa. DC Comicsin sisäisessä jatkuvuudessa Batwing on yksi monista supersankareista, jotka on kuvattu kuuluisan supersankari Batmanin mukaan. Hahmon loivat Grant Morrison ja Chris Burnham ja se esiintyi ensimmäisen kerran tarinassa *Batman Incorporated #5* toukokuussa 2011.

## Taustaa
Ensimmäinen Batwing oli Kongolainen poliisi David Zavimbe, joka kohtaa joukon vastustajia kansainvälisistä superroistoista Kongon demokraattisen tasavallan korruptoituneisiin poliisivoimiin. Batwing laajentaa DC-universumia tapahtumalla Afrikassa, tehden David Zavimbesta sekä ensimmäisen (jatkuvuudessa) mustan Batmanin että yhden harvoista hahmoista, jotka päättävät sarjan Yhdysvaltojen ulkopuolella. Hahmoa on kutsuttu myös Afrikan Batmaniksi.

Batwing on osoittanut tietämystä kamppailulajeista, ja Batman toimitti hänelle erilaisia ​​laitteita, aseita ja tekniikkaa, jotka auttoivat häntä torjumaan rikollisuutta ja korruptiota. Hän on myös erittäin hyvin koulutettu ilman aseita käsissään, mikä tekee hänestä yhden Batman-universumin suurimmista uhista. Hänen lepakkopukunsa on panssaroitu ja kykenee uusiutumiseen sekä sopeutumiskykyihin siipien avulla, joiden avulla hän voi lentää tai liukua. Koska hän työskentelee poliisina, on viitattu, että hän sai poliisin peruskoulutuksen ja nero etsivä Bruce Wayne auttoi häntä matkan varrella.

Toinen Batwing, joka otti roolin Zavimben lopetettua oli Luke Fox, Lucius Foxin poika, josta tuli myöhemmin BatFamilyn jäsen. Luke Foxin loivat Jimmy Palmiotti ja Justin Gray, Batwing #19:n käsikirjoittajat huhtikuussa 2013. Luke näyttelee merkittävää roolia Batman Eternalissa, kun hän auttaa Jim Corrigania tutkimaan viimeaikaisia ​​tapahtumia Arkhamin mielisairaalassa, jossa Jokerin tytär käyttää vankien henkiä herättääkseen henkiin sen, mitä hän uskoo olevan *[[Jokeri (sarjakuvahahmo)|Jokeri]]* Maxie Zeuksen ruumiissa (vaikka hänen paljastettiin olevan Diacon Blackfire). Batgirl #45:ssä Luke Fox aloitti romanttisen suhteen Barbara Gordonin kanssa ja taisteli myös rikollisuutta vastaan yhdessä heidän alteregoinaan Batwingina ja Batgirlina. 

Batwing on myös nimitys Batmanin käyttämälle lentokoneelle, jota hän on käyttänyt useissa tarinoissa lentämistä vaativissa tehtävissä.

## Muussa mediassa
*David Zavimben versio Batwingista mainittiin lyhyesti *[[Smallville]]* sarjan 11 kaudella.
*Animaatioelokuvassa ** Luke Foxin Batwingia ääninäytteli Gaius Charles.
*Luke Foxin Batwing teki cameo-roolin animaatioelokuvassa *[[Justice League Dark: Apokolips War]]*, jossa hän kuoli parademonien hyökättyä hänen kimppuunsa.
*Luke Foxin versio Batwingistä esiintyi *[[Batwoman]]* televisiosarjassa, jossa häntä esitti Camrus Johnson.

## Videopeleissä
*Luke Foxin versio Batwingistä esiintyi lyhyesti *[[DC Universe Online]]* -pelissä.
Bernard Pyne Grenfell

**Bernard Pyne Grenfell**, (16. joulukuuta 1869 Birmingham – 18. toukokuuta 1926) oli englantilainen muinaistutkija. Hän oli vuodesta 1908 papyrologian professorina Oxfordin yliopistossa. Hän kaivatti vuodesta 1894 alkaen Egyptissä esille ja julkaisi runsaasti kreikankielisiä papyruskäsikirjoituksia, jotka toivat lisätietoa kreikankielisestä kirjallisuudesta ja valaisivat hellenistisen Egyptin yhteiskuntaoloja ja elämänmuotoja. Hän on julkaissut muun muassa seuraavat teokset: *An Alexandrian erotic fragment and other Greek papyri* (1896), *The revenue laws of Ptolemy Philadelphus* (1896) sekä yhdessä A. S. Huntin kanssa julkaistut *New classical fragments* (1897), *Logia Jesu. Sayings of our Lord from an early Greek papyrus* (1907), *The Oxyrhynchus papyri* (1898 alkaen ), *The Hibeh papyri* (1906), *The Tebtunis papyri* (1902–1907), *Hellenica Oxyrhynchia* (1909).

## Lähteet

## Aiheesta muualla
Sovcomflot

**Sovcomflot**, myös **SCF Group** (sisältää mm. SCF Shipping, SCF Overseas Holding, , koostesana sanoista *Современный коммерческий флот*, "moderni kauppalaivasto")  on Venäjän valtion omistama varustamoyhtiö.

Sovcomflot perustettiin 1973, kun Neuvostoliiton ministerineuvosto päätti rikkoa ulkomaankaupan monopolin ja antoi kauppalaivastoministeriölle oikeuden ostaa uusia ja käytettyjä aluksia pitkänajan leasing-sopimuksilla ns. bareboat charter -sopimuksilla ilman miehistöä ja huoltoa ja omistusoikeuden siirtyessä kun aluksen arvo oli maksettu charter-maksuilla. Järjestely oli ennen näkemätön Neuvostoliiton suunnitelmataloudessa ja kauppalaivastoministeri Timofei Guženkon ansiota.
Sovcomflot muutettiin osakeyhtiöksi 3. kesäkuuta 1988, mitä yhtiö pitää perustamispäivänään.

Läntisten sanktioiden vuoksi yhtiö on 2022 siirtänyt alustensa omistuksia mm. Dubain tytäryhtiölleen Sun Ship Management (entinen SCF Management Services) ja intialaisen luokituslaitoksen IRClassin rekisteriin.

## Viitteet
Heimdal

__NOTOC__
**Heimdal** on norjalaisen metalliyhtye Enslavedin kuudestoista studioalbumi, joka julkaistiin 3. maaliskuuta 2023 levymerkillä Nuclear Blast.
## Kappaleet
#
#
#
#
#
#
#

## Kokoonpano
* Ivar Bjørnson – kitara
* Grutle Kjellson – laulu
* Arve Isdal – kitara
* Håkon Vinje – koskettimet, puhdas laulu
* Iver Sandøy – rummut

## Arvostelut
* Inferno: 
* Soundi: 

## Lähteet

## Aiheesta muualla
* 
*
Sergei Frank

**Sergei Ottovitš Frank** (, s. 13. elokuuta 1960 Novosibirsk) on venäläinen yritysjohtaja ja poliitikko. Hän oli liikenneministeri 1998&ndash;2004.

Frank syntyi saksalaiseen perheeseen Novosibirskissa. Hän valmistui 1983 Kaukoidän meriteknisestä korkeakoulusta erikoistuen navigointiin merireiteillä. Hän toimi Kaukoidän varustamon ulkomaisista taloussuhteista vastaavana johtajan 1990-luvun puoliväliin.
Vuodesta 1995 hän oli varajohtajana Venäjän liikenneministeriön meriliikenteen virastossa ja myöhemmin varaliikenneministeri ja liikenneministeri.
Ministerinkautensa jälkeen Frank toimi Sovcomflotin pääjohtajana.

Syksystä 2014 Frank on ollut laivanrakennusteollisuuden OSK:n johtokunnan puheenjohtajana.
Vuonna 2019 siirtyi Sovcomflotin johtokunnan johtoon.

Frank on myös Venäjän rautateiden johtokunnan jäsen.

## Lähteet
Neonkilliahven

**Neonkilliahven** (*Paracyprichromis nigripinnis*) on kirjoahventen (Cichlidae) heimoon kuuluva kalalaji. Se on suosittu akvaariokala.

## Koko ja ulkonäkö

Neonkilliahven voi kasvaa enintään 11 senttimetrin mittaiseksi. Lajilla on pitkänomainen ruumis ja hieman lyyranmuotoinen pyrstö. Koiraat ovat yleensä naaraita kookkaampia ja värikkäämpiä.

## Levinneisyys ja elinympäristö
Neonkilliahventa tavataan kotoperäisenä Tanganjikajärvessä. Laji elää ainakin 40 metrin syvyydessä, käyttää ravinnokseen eläinplanktonia ja muodostaa suuria, useiden satojen yksilöiden parvia. Naaras hautoo mätimunia suussaan. Kansainvälinen luonnonsuojeluliitto IUCN luokittelee neonkilliahvenen elinvoimaiseksi lajiksi.

## Lähteet
Evankelistakoti

**Evankelistakoti** on kristillinen loma- ja virkistyspaikka Mänttä-Vilppulassa. Evankelistakoti on toiminut Vilppulan Ajosjärven rannalla vuodesta 1949 lähtien. Se vihittiin käyttöön kesäkuussa 1950.

Evankelistakoti sai alkunsa vuonna 1948 Seinäjoella järjestetyssä helluntaiherätyksen naisevankelistojen kokouksessa. Tuolloin 60 naisevankelistaa kokoustivat vanhuudenturvaan ja sairaudenhoitoon liittyvistä kysymyksistä. Samassa yhteydessä perustettiin *Naisevankelistan Sairashuolto ry*, jonka tavoite oli sisarkodin perustaminen. Evankelistakoti toimi alkujaan naisevankelistojen huoltolaitoksena 1950- ja 1960-luvuilla. Myöhemmin evankelistakodin toiminta muuttui koulutus-, virkistys- ja lepopaikaksi.

Ajosjärven rannassa sijaitseva talo on peräisin 1800-luvulta. Evankelistakoti on suomalaisen helluntaiherätyksen yhteinen rekisteröity yhteisö.

## Johtajat
Seuraavat henkilöt ovat toimineet evankelistakodin johtajina:
* 1949–1952: Aleksandra Kinnunen
* 1954–1962: Lydia Korpi
* 1962–1977: Maija Kaakkurivaara
* 1978–2001: Irja Haapakangas
* 2001–2007: Seija Damski
* 2007–2013: Raakel Jussila
* 2013– Mervi Suominen

## Lähteet

## Aiheesta muualla
* Evankelistakoti 60 vuotta – TV7
Paracyprichromis

**Paracyprichromis** on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan kotoperäisenä Tanganjikajärvessä.

## Lajit
* *[[Paracyprichromis brieni]]* (Poll, 1981) – viirukilliahven
* *[[Paracyprichromis nigripinnis]]* (Boulenger, 1901) – neonkilliahven

## Lähteet
IPhone 14 Pro

**iPhone 14 Pro** on Applen 7. syyskuuta 2022 julkistama ja 16. syyskuuta julkaisema älypuhelin. Puhelimen muut versiot ovat iPhone 14, iPhone 14 Plus ja iPhone 14 Pro Max.

Puhelimessa on kuusiydinprosessori ja 6,1 tuuman näyttö. Tallennustilaa on valittavana 128, 256 tai 512 gigatavua. Keskusmuistia on kuusi gigatavua. Puhelin on pölyn- ja vedenkestävä, ja sen IP-luokitus on 68. iPhone 14 Pro julkaistiin iOS 16 -käyttöjärjestelmällä varustettuna, ja se on päivitettävissä iOS 26.1 -versioon.

## Dynamic Island
Dynamic Island on Applen uusi ratkaisu näytön loven poistamiseksi. Se on käytännössä soikio, joka näyttää joitain näytölle tulevia ilmoituksia, kuten puhelut ja Face ID:n käytöt. Lisäksi siitä voi ohjata esimerkiksi musiikkia pitkään painamalla.

## Tuotanto-ongelmat
Koronarajoitukset 6. marraskuuta 2022 johtivat kiinalaisten tehtaiden tuotannon leikkaamiseen, joka vaikeutti iPhone 14 Pro -mallin saatavuutta.

## Lähteet
Japaninvaha

**Japaninvaha** eli **japanintali** () on valkoinen tai kellertävä kasvirasva, jota saadaan aasialaisten kasvien hedelmistä. Sen lähteenä on erityisesti *Toxicodendron succedaneum* -kasvin hedelmät, mutta myös tietyt sumakit-kasvisukuun kuuluvien puiden hedelmät.

Tätä vahalajia myydään pyöreinä tai nelikulmaisina levyinä, jotka ovat raakoina siniharmaita ja valkaistuina vaalean kellertäviä. Japaninvahan sulamispiste on 48–54 &deg;C ja se sisältää pääasiassa palmitiinihapon glyseroliesteriä. Japaninvahaa käytetään mehiläisvahan sijasta kynttilöiden ja vahatulitikkujen valmistuksessa sekä esimerkiksi lattiavahoissa.

## Lähteet

## Aiheesta muualla
Kiiltokovike

**Kiiltokovike** eli **kiiltotärkkelys** oli kauluksien ja kalvosimien tärkkäykseen ja kiillottamiseen käytetty kovikeaine. Se sisälsi vehnätärkkelystä tai riisitärkkelystä, steariinia, japaninvahaa tai muuta vahaa ja booraksia ynnä muita aineita. Sitä myytiin kaupoissa esimerkiksi marmoritärkkiaineen tai patenttitärkkiaineen nimellä.

## Lähteet